Diari Oficial de la Generalitat Valenciana


Sumari del DOGV 9299, del 16-03-2022 (2022/2176)

RESOLUCIÓ de 14 de març de 2022, del conseller d'Educació, Cultura i Esport, de concessió de subvencions per a titulars de galeries d'art de la Comunitat Valenciana.
---------------------------------------------------------------------------------------------------------------------------------------------------------------------

### Dades del document

Número de DOGV
:   9299

Data del DOGV
:   16-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2176


Data del document
:   14-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 14 de març de 2022, del conseller d'Educació, Cultura i Esport, de concessió de subvencions per a titulars de galeries d'art de la Comunitat Valenciana. [2022/2176]  
L'Ordre 54/2016, de 19 de setembre, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a la internacionalització d'empreses i entitats culturals (DOGV 7878, 21.09.2016).  
La Resolució d'1 de desembre de 2021, del conseller d'Educació, Cultura i Esport, convoca subvencions per a titulars de galeries d'art de la Comunitat Valenciana (DOGV 9231, 19.12.2021).  
L'objecte d'aquestes subvencions és fomentar la participació de les galeries d'art de la Comunitat Valenciana en fires d'art nacionals i internacionals que hagen tingut lloc entre l'1 de novembre de 2021 i el 31 d'octubre de 2022. Aquestes subvencions suposen una projecció exterior de la cultura i l'art desenvolupats en el nostre territori.  
Una vegada finalitzat el termini de presentació de sol·licituds, esmena de deficiències i instruïts els corresponents expedients, es va constituir la comissió tècnica d'avaluació el dia 10 de febrer de 2022, que va efectuar la valoració de les sol·licituds presentades i va proposar la distribució d'aquestes subvencions. A la vista del seu informe i de la proposta de la Direcció General de Cultura i Patrimoni, resolc:  
  
Primer  
Concedir, de conformitat amb l'ordre que estableix les bases i la resolució de convocatòria, les subvencions a les entitats que apareixen indicades en l'annex I, per les quanties que en aquest es determinen i per un import global de 239.269,51 ?, que es finançaran amb càrrec a la línia S7884000, programa 95.50.18.751.83.3, del pressupost de la Generalitat per a l'any 2022. Queden sense adjudicar 10.730,49 ?.  
  
  
Segon  
Excloure el sol·licitant que figura en l'annex II, per la causa que s'hi indica.  
  
Tercer  
Donar per desistit el sol·licitant que figura en l'annex III, per la causa que s'hi especifica.  
  
Quart  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, general de subvencions, i d'acord amb l'article 9 de la Llei 2/2015, de 2 d'abril, de la Generalitat, de transparència, de bon govern i participació ciutadana de la Comunitat Valenciana.  
  
Cinqué  
Aquestes subvencions estan acollides al règim de minimis establit en el Reglament (CE) número 1407/2013 de la Comissió, de 18 de desembre (DOUE L 352/1, de 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
Sisé  
El pagament de les subvencions s'entregarà una vegada realitzada i justificada l'activitat, d'acord amb la sol·licitud presentada; l'article 12 de l'Ordre 54/2016, de 19 de setembre; la Llei 1/2015, de 6 de febrer, d'hisenda pública i del sector públic instrumental i de subvencions, i la present resolució de concessió.  
  
Seté  
L'incompliment dels fins de la subvenció o d'algun dels supòsits contemplats en la base desena donarà lloc a la revocació de la resolució, i serà exigible el reintegrament de la subvenció en cas que la persona beneficiària no l'efectue voluntàriament, sense perjudici de les altres responsabilitats a què done lloc aquest incompliment.  
  
Huité  
D'acord amb el que ja s'ha expressat en la base reguladora 11.4 de l'Ordre 54/2016 i el resolc 11.2 de la Resolució d'1 de desembre de 2021, el termini de presentació del compte justificatiu de les subvencions concedides començarà l'endemà de la publicació d'aquesta resolució en el Diari Oficial de la Generalitat Valenciana i finalitzarà el 15 de novembre de 2022.  
  
D'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació.  
  
València, 14 de març de 2022.- El conseller d'Educació, Cultura i Esport: Vicent Marzà i Ibáñez.